ริชาร์ด แฮร์ริส

ริชาร์ด เซนต์ จอห์น ฟรานซิส แฮร์ริส (; 1 ตุลาคม ค.ศ. 1930 - 25 ตุลาคม ค.ศ. 2002) เป็นนักแสดง และนักร้องชาวไอร์แลนด์ เขาเคยทำงานในฐานะนักแต่งเพลง โปรดิวเซอร์ละครเวที ผู้กำกับภาพยนตร์ และนักเขียน เขามีผลงานละครเวทีและภาพยนตร์หลายเรื่อง เป็นที่รู้จักในบทกษัตริย์อาเธอร์ใน Camelot (1967) บทโอลิเวอร์ ครอมเวลล์ใน Cromwell (1970) และบทอัลบัส ดัมเบิลดอร์ ใน แฮร์รี่ พอตเตอร์กับศิลาอาถรรพ์ (2001) และแฮร์รี่ พอตเตอร์กับห้องแห่งความลับ (2002) ซึ่งเป็นผลงานภาพยนตร์เรื่องสุดท้ายของเขา เขายังเคยรับบทผู้ดีอังกฤษและนักโทษในเรื่อง A Man Called Horse (1970) บทนักดวลปืนในภาพยนตร์การกำกับของคลินต์ อีสต์วุด เรื่อง ไถ่บาปด้วยบุญปืน (1992) บทจักรพรรดิมาร์คัส ออเรลิอัส ในนักรบผู้กล้าผ่าแผ่นดินทรราช (2000) และในฐานะนักร้อง เขามีเพลงที่เป็นที่รู้จักในเพลงเก่าของจิมมี เวบบ์ที่เขามาทำใหม่ที่ชื่อ "แม็กอาร์เทอร์พาร์ก" (MacArthur Park) ติดท็อป 10 ทั้งสองฝากฝั่งมหาสมุทรแอตแลนติกใน ค.ศ. 1968
หมวดหมู่:นักแสดงไอริช
หมวดหมู่:นักร้องไอร์แลนด์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากลิเมอริก